open-index/open-wikipedia-markdown huggingface dataset:
11 южтолэзь

## Праздникъёс
*  — Ӟольгыри каръяське.

## Луэм учыръёс
* 1744 — Лондонын «Сотбис» аукционъёсъя юрт кылдытэмын.
* 1851 — Венециын Джузеппе Вердилэн «Риголетто» операезлэн премьераез вал.
* 1879 — Япония киултӥз Чус океанысь Рюкю кунэз.
* 1918 — ӟуч мылкыд карисьёслэн отрядзы Добровольческой армиен валчеяськонлы походэ Яссыысь потӥз.
* 1927 — кар *Красной* нимамын Можга.
* 1938 — Австрия огазеямын гитлер Германия борды.
* 1941 — США-лэн Конгрессэз ленд-лиз сярысь кат кутӥз.
* 1985 — КПСС-лэн ЦК-езлэн черодтэм Пленумез бырйиз Михаил Горбачёвез ЦК-лы Генеральной секретарь.
* 1990 — Литва СССР-ысь республикаос пӧлысь нырысетӥез независимость ялӥз.
* 2004 — Мадридысь Аточа вокзал вылэ террористической атака.
* 2011 — катастрофической музъем зуркан но цунами Хонсю шормуӵлэн шунды ӝужан пал ярдурез вӧзын Япониын.

## Вордскизы
* 1811 — Урбен Жан Жозеф Леверье, Франциысь астроном, кудӥз Нептунлэсь орбитазэ но интыяськемзэ лыдъяз.
* 1822 — Жозеф Бертран, Франциысь математик.
* 1915 — Василий Зайцев, Быдӟым Атыкай оже удмурт пыриськись, Совето Союзлэн Героез.
* 1926 — Георгий Юматов, театрлэн но кинолэн актёрзы, РСФСР-ысь калык артист.
* 1931 — Руперт Мёрдок, Америкаысь поттон магнат, миллиардер.
* 1955 — Людмила Кириллова, удмурт кылчи.
* 1957
** Владислав Роженцев, инженер-металлург, Удмуртилэн кун премиезлэн лауреатэз.
** Татьяна Зайцева, удмурт литературатодосчи.
* 1972 — Мария Аронова, Россиысь актриса.

## Кулӥзы
* 1914 — Пётр Семёнов-Тян-Шанский, ӟуч географ.
* 1955 — Александр Флеминг, Великобританиысь бактериолог, Нобель премилэн лауреатэз (1945).
* 2006 — Слободан Милошевич, Югославилэн президентэз.
* 2013 — Борис Васильев, писатель, СССР-лэн кун премиезлэн лауреатэз.

## Валэктонъёс
10 южтолэзь

## Праздникъёс

## Луэм учыръёс
* 1535 — испан зарезьчи Томас де Берланга Галапагос шормуӵъёсыз усьтӥз.
* 1780 — Екатерина II Америкаысь колониослэн бугырсконзы ласянь «вооружённой нейтралитетэз» ялӥз.
* 1804 — Франция официально сётӥз Луизианаез США-лы.
* 1831 — француз король Луи-Филипп Иностранной легион кылдытӥз.
* 1905 — Англиысь футболъя «Челси» нимо клуб кылдытэмын.
* 1931 — ВКП(б)-лэн Удмурт обкомезлэн бюроезлэн Ижын УАО-лы 10 ар нимо Научно-исследовательской институтэз усьтон сярысь пуктэмез кутэмын.
* 1939 — Мускоысь Шаболовка вылын телецентрысь телевизионной вещание ӧдъямын.
* 1942 — Удмуртиын егитъёслэн нырысетӥ фронтовой комсомольской бригадазы кылдытэмын. Со пушкы ас мылкыд каремъя Ижысь мотоцикл лэсьтон заводлэн 9-тӥ номеро цехысьтыз 9 егит ужасьёс пыризы. Бригадалэн йырыз луиз 16 аресъем Виль Дубовой.
* 1959 — Китайлы пумит тросэн бугыръяськемъёс Лхасаын.
* 1977 — Койпер нимо обсерваторилэн ужасьёсыз Уранлэсь кульчооссэ шараязы.
* 1981 — Дэри ёросысь Ягул черкогуртын участковой ветеринар лечебница усьтэмын.

## Вордскизы
* 1415 — Василий II, Мускоысь быдӟым князь.
* 1845 — Александр III, ӟуч император.
* 1926 — Александр Зацепин, совето композитор, фильмъёслы кырӟанъёслэн авторзы.
* 1936 — Йозеф Блаттер, спортъя журналист, футболэн шудыны яратӥсь, ФИФА-лэн тямысэтӥ президентэз.
* 1937 — Валентин Романов, удмурт физик, мерлыко ужчи.
* 1940 — Чак Норрис, Америкаысь киноактёр.
* 1946 — Владимир Гостюхин, Россиысь но Белоруссиысь киноактёр.
* 1957 — Усама бен Ладен, сауд шейх, «1-тӥ номеро террорист».
* 1958 — Шэрон Стоун, Америкаысь модель но киноактриса.

## Кулӥзы
* 1861 — Тарас Шевченко, украин кылбурчи, суредась, йӧскалык литературной кыллэн инъясез.
* 1865 — Евгений Оболенский, ӟуч князь, декабрист.
* 1937 — Евгений Замятин, ӟуч писатель.
* 1940 — Михаил Булгаков, ӟуч совето писатель но драматург.
* 1982 — Леонид Утёсов, эстрадалэн артистэз, СССР-ысь калык артист.
* 1985 — Константин Черненко, совето партийной ужась, КПСС-лэн ЦК-езлэн Генеральной секретарез (1984—1985).
* 2001 — Владимир Ворошилов, «Что? Где? Когда?» телепередачалэн авторез но режиссёрез.
12 южтолэзь

## Праздникъёс

## Луэм учыръёс
* 1229 — крестоносецъёслэн армизы Иерусалимез басьтӥз.
* 1609 — Бермудъёс луизы Великобританилэн колониез.
* 1832 — Филиппо Тальони Парижын «Сильфида» балет пуктӥз.
* 1895 — Каракулино черкогуртын библиотека-лыдӟонни усьтӥськиз.
* 1896 — Петербургын А. С. Поповен кылдытэм приборлэн юрттэмезъя дуннеын нырысетӥез радиограмма ыстэмын.
* 1913 — Австралилэн шоркарез Канберра кар луиз.
* 1917 — Февраль революцилэн Петроградын кульминациез.
* 1918 — Балтийской флот Гельсингфорсысь Йӧ походэ потӥз.
* 1920
** Кам вамен чугун сюрес выж усьтэмын Сарапулын.
** РСФСР-ысь калыкез дышетонъя калык комиссариатлэн Сарапулысь педагогикая курсъёсызлэн удмурт люкетсы усьтӥськиз.
* 1922 — Грузия, Армения но Азербайджан кылдытӥзы ЗСФСР.
* 1930 — Махатма Ганди со бӧрсьы мынӥсьёс ӵошен Сылал походэ кошкиз.
* 1940 — йылпумъяськиз совето-финн ож.
* 1947 — нырысьсэ шара лыдӟемын Трумэнлэн доктринаез.
* 1974 — «Марс-6» нимо станция Марс вылэ пуксиз, нырысьсэ со планеталэн атмосфераез но сюез сярысь даннойёсыз Музъем вылэ келяса.
* 1999 — НАТО блоке пыризы Чехия, Польша но Венгрия.

## Вордскизы
* 1685 — Джордж Беркли, Англиысь философ-идеалист.
* 1824 — Густав Кирхгоф, немец физик.
* 1860 — Бернат Мункачи, Венгриысь кылчи, этнограф, литературовед, фольклорист.
* 1863 — Владимир Вернадский, ӟуч тодосчи, геохимилэн, биогеохимилэн, радиогеологилэн инъясьсы, ноосфера сярысь тодос кылдытӥсь.
* 1926 — Самуил Гринбаум, культура удысын ужась, Ижысь цирклэн директорез.
* 1937 — Зураб Соткилава, кырӟась (лирико-драматической тенор).
* 1946 — Лайза Минелли, Америкаысь актриса, кырӟась.
* 1947
** Михаил Драгунов, Ижысь инженер-конструктор но журналист.
** Владимир Хохряков, Удмуртиысь дышетӥсь-кичӧлтӥсь.
* 1951 — Виктор Абашев, географияя дышетӥсь, калыкез югдытон удысысь отличник (1993).
* 1957 — Андрей Анкудинов, Ижысь хормейстер, Удмуртиысь дано артист.
* 1961 — Сергей Селин, Россиысь актёр.
* 1964 — Геннадий Сидоров, удмурт скульптор, чильпамъя мастер.
* 1981 — Алексей Чумаков, Россиысь кырӟась, музыкант.

## Кулӥзы
* 1898 — Захариас Топелиус, финн писатель.
* 1925
** Сунь Ятсен, китай революционер-демократ.
** Аркадий Аверченко, ӟуч писатель-сатирик.
* 1942 — Роберт Бош, немец инженер, «Bosch» фирмаез кылдытӥсь.
* 1950 — Генрих Манн, немец писатель.
* 1985 — Юджин Орманди, Америкаысь венгер выжыё дирижёр.
* 2003 — Зоран Джинджич, Сербиысь премьер-министр.
* 2018 — Олег Табаков, театрлэн но кинолэн актёрзы но режиссёрзы, СССР-ысь калык артист.
13 южтолэзь

## Праздникъёс

## Луэм учыръёс
* 1781 — Уильям Гершель Шунды системалэсь азьло тодмотэм планетазэ быжо кизилиен лыдъяз.
* 1845 — Фердинанд Давид нырысетӥез шудӥз Феликс Мендельсонлэсь скрипкалы но оркестрлы концертсэ.
* 1881 — народоволецъёс, бомба куштыса, Александр II ӟуч эксэез виизы.
* 1884 — Махди Гордон генералэз Хартумын котыртӥз.
* 1899 — уйпал Удмуртия пыртӥ Пермьысен Ваткаозь но Котласозь поездъёслэн мынэм-ветлэмзы кутскиз.
* 1917 — Петроградын «Известия» газетлэн нырысетӥ номерез потӥз.
* 1920 — Берлинэз киултӥзы путчистъёс Лютвицлэн но Капплэн кивалтэм улсазы.
* 1925 — США-ысь Теннесси штатын эволюцилы дышетон дугдытэмын.
* 1930 — Мускоысь трудъя биржа ворсаськиз. Берпумез уже ыстон слесарьлы Михаил Шкуновлы сётэмын вал. Озьы, Совето Союз луиз дуннеысь нырысетӥез кун, кудӥз ужлы ёрмон быдтӥз.
* 1943 — Холокост: гитлеровецъёс Краковысь геттоез быдтон борды кутскизы.
* 1947 — Воткаысь машиностроительной заводын сюбег чугун сюресъёслы нырысетӥ паровозэз пуктон.
* 1954 — СССР-лэн Кун кышкыттэмлыкъя комитетэз кылдытэмын.
* 1973 — Удмурт АССР-ысь Композиторъёслэн союззы кылдытэмын.
* 1974 — Парижын Шарль де Голль нимо аэропорт усьтэмын.
* 1988 — «Советская Россия» газетын Нина Андреевалэн «Не могу поступаться принципами» гожтэтэз печатламын.
* 1997 — Финикс вадсын валантэм тылъёс телевидение пыр адӟытэмын.
* 2008 — зарнилэн унциезлы дунъёс нырысьсэ историын 1000 долларлэсь трос йылӥзы.

## Вордскизы
* 1888 — Антон Макаренко, совето писатель, педагог.
* 1911 — Л. Рон (Лафайет Рональд) Хаббард, Америкаысь писатель-фантаст, дианетикаез но саентологиез кылдытӥсь.
* 1913 — Сергей Михалков, совето писатель, СССР-лэн но Россилэн гимнъёссылэн кылъёссылэн авторзы.
* 1947 — Елена Швед, Удмуртиысь культура удысын ужась.
* 1951 — Ирина Алфёрова, театрлэн но кинолэн актрисазы, Россиысь калык артист.
* 1955 — Зинэтула Билялетдинов, хоккеен шудӥсь но хоккейя тренер, олимпи чемпион, дуннелэн 6 полъем чемпионэз.
* 1967 — Илья Пельтемов, удмурт кылбурчи.

## Кулӥзы
* 1881 — Александр II, Россиысь император.
* 1915 — Сергей Витте, граф, Россиысь кун ужась.
* 1970 — Борис Чичкин, совето архитектор, Иж карлэн валтӥсь архитекторез 1954-тӥ арысен 1956-тӥ арозь.
* 2011 — Виталий Вульф, искусствовед, театровед, литературовед, теле- но радиоведущий.
14 южтолэзь

## Праздникъёс
* Пи лыдлэн нуналыз

## Луэм учыръёс
* 1489 — Кипрлэн берпум королеваез вузаз шормуӵез Венеция республикалы.
* 1794 — Эли Уитни хлопок сузян машина вылэ патент басьтӥз.
* 1861 — Виктор Эммануил II ассэ Италилы король ялӥз.
* 1889 — Стриндберглэн «Фрёкен Юлия» выль пьесаез Копенгагенын пуктэмын.
* 1923 — Ижкарын кылдиз медициная колледж.
* 1926 — Совето Союзын Александр II императорез виён дырысен 45 ар тырмемысь со покушение укмыс пыриськисьёслы нимысьтыз пенсия висъямын.
* 1930 — Венеция Бёрни, Оксфордысь дас одӥг аресъем дышетскись, усьтэм укмысэтӥ планеталы «Плутон» ним ӵектӥз.
* 1936 — кылдытэмын Ува ёрос архив.
* 1937 — УАССР-ысь Советъёслэн чрезвычайной съездзы, Ӟуч драмая туала театрлэн юртаз люкаськыса, Удмуртилэн историяз нырысетӥзэ конституцизэ кутӥз.
* 1945 — Великобританиысь ВВС нырысьсэ *[[Grand Slam (бомба)|Grand Slam]]* сейсмической бомбаез куштӥзы.
* 1954 — Муско метрополитенлэн Кольцевой линиезлэн лэсьтӥськонэз йылпумъямын.
* 1969 — Кизнер каргуртын «Юность» кинотеатрлэн ӧсъёсыз усьтӥськизы.
* 1987 — ВЛКСМ-лэн Удмурт обком бордаз Партиысь, комсомолысь, ожысь но ужысь ветеранъёслэн кенешсы пӧрмытэмын вал Удмурт республикаысь ожысь но ужысь ветеранъёслэн организацизылы.
* 1990 — Калык депутатъёслэн съездзы СССР-лэн президентэзлы пост кылдытӥз.
* 1994 — Линус Торвальдс *[[Linux]]* операционной системалэсь ядрозэ калыклы тодмо кариз.
* 2004 — Александр Волков выльысь быръемын Удмуртилэн президентаз.

## Вордскизы
* 1804 — Иоганн Штраус, Австриысь композитор, скрипкаен шудӥсь, дирижёр, вальсъёслэн авторзы.
* 1820 — Виктор Эммануил II, Сардин королевстволэн (Пьемонтлэн) королез; выль вакытысь одӥг Италилэн нырысетӥ королез.
* 1835 — Джованни Скиапарелли, Италиысь астроном.
* 1879 — Альберт Эйнштейн, Германиысь физик-теоретик, относительностьлэн теориезлэн авторез, Нобель премилэн лауреатэз (1921).
* 1912 — Иосиф Рапопорт, генетик, АН СССР-лэн член-корреспондентэз.
* 1932 — Наина Ельцина, Россилэн нырысетӥ президентэзлэн Борис Ельцинлэн кышноез.
* 1933 — Людмила Калинина, удмурт кылчи.
* 1934 — Семён Сухенький, Удмуртиысь балетмейстер но дышетӥсь.
* 1938 — Георгий Петухов, удмурт кылбурчи-сатирик, журналист.
* 1954 — Лилия Ившина, удмурт архитектор но дышетӥсь.
* 1955 — Елена Красновская, Ижысь музыковед но литературовед.
* 1960 — Лия Малых, удмурт журналист но нылпи гожъясьчи.
* 1979 — Павел Воля, Россиысь артист, «Комеди клабе» пыриськись.
* 1980 — Нелли Уварова, Россиысь актриса.
* 1988 — Саша Грей, Америкаысь порноактриса.

## Кулӥзы
* 1883 — Карл Маркс, немец философ но политик, коммунизмо теорилэн инъясез.
* 1953 — Клемент Готвальд, Чехословакилэн премьер-министрез (1946—1948) но президентэз (1948—1953).
* 2015 — Валентин Распутин, ӟуч гожъясьчи.
* 2018 — Стивен Хокинг, Англиысь тодмо физик-теоретик но космолог.
Хокинг, Стивен

**Сти́вен Уи́льям Хо́кинг** (, 8-тӥ январь 1942, Оксфорд, Великобритания — 14-тӥ март 2018, Кембридж, Великобритания) — англи физик-теоретик но наукаез данлы популяризатор, туалалыкысь тужгес 
тодмоесь тодосчиос пӧлысь одӥгез. Бадӟым пуштонэн сэрен дунне кылдон сярысь теориез но Сьӧд пасьёслэсь теоризэс эскерылӥз. Вераз гипотезаез, пичи массаен сьӧд пасьёс энергиез ыштыло, Хокинг тылсиос вӧлдылыса, но, бератаз, «куло» шуыса.

## Валэктонъёс
Артефакт

**Артефакт** ( пӧрмемын *arte* («искусственно») но *factus* («лэсьтэм») кылъёслэсь) — киын (искусственной амалэн) лэсьтэм котькыӵе маке, кыӵе ке ужанлы йылпумъян (оглом вераса, адямилэнэзлы одно ӧвӧл).

## Кинематографиын
* «Артефакт» — дэймон фильм, США, 2002-тӥ ар; режиссёръёсыз — Дэнни Грейвз, Ричард Уэнк.
* «Артефакт» — 2012-тӥ арысь американ документальной фильм.
Джексон, Майкл

**Майкл Джо́зеф Дже́ксон** (, 29-тӥ гудырикошкон 1958, Гэри, Индиана — 25-тӥ инвожо 2009, Лос-Анджелес, Калифорния) — америкаысь кырӟась.

## Валэктонъёс
Выль Мултанысь бугыръяськон

**Выль Мултанысь бугыръяськон** — Ватка губерниысь Малмыж утемысь Мултан, Сюмси (мукет даннойёсъя Сьӧлта) но Узи волостьёсысь удмурт но ӟуч крестьянъёслэн восстанизы. Нырысетӥ ӟуч революцилэн люкетэз луэ. Ортче вал 1906-тӥ аре куарусён толэзе.

Эксэй улын курадӟыса улон удмурт калыкез но бугыръяськыны ӝутылӥз.

## Бугыръяськыны дасяськон
Куанеръёслэсь секыт улэмзэс адӟыса Выль Мултан ёросысь, Сьӧлта но Узя волостьёсысь дышетӥсьёс калыкез валэктон уж котыре кутскизы. Школаосы удмуртъёсты люкаллязы но отын лыдӟиськон валэктон ортчытылӥзы. Та ужпумын азьворттӥсьсы Выль Мултан школаысь дышетӥсь Кондорский вал. Со сяна но верам волостьёсысь дышетӥсьёс тросэз сюлмо калык пӧлын ужазы. Ваньзы соос «Учительской Союзэ» пыремын вал. Правительство дышетӥсьёслэсь ужамзэс шӧдыса, жандармъёссэ гуртъёсы пуктылӥз. Соос кенешъёсты улляллязы, ужасьёсты кутылӥзы. Со сэрен дышетӥсьёслы лушкем (губечын) ужано луиз. 1905-тӥ арын Кондорский дышетӥсез арестовать карыса Сибире келязы.

## Бугыръяськон азьын
1906-тӥ арын Выль Мултанэ Ватка Революци Комитетысь Давид Раппопорт пусо-нимо адями лыктӥз. Собере политика ужзы нышна золомез: калык трос люкаськылэмен митинг лэсьтылоно луылӥз. Революция книгаосты крестьян калык ачиз ик вӧлдыны юрттӥз. Сюлмо крестьянъёс пӧлын Революци комитетъёс кылдылэмын вал.

4-тӥ (17-тӥ) сентябре 1906-тӥ арын запасной солдатъёсты эскерон ортчытыны Выль Мултанэ 2 урядникен но 7 стражникен исправник Панаев лыктӥз. Соку ик Выль Мултан выселокын Раппопорт крестьян Ревкомъёсты огинэ карыса кенеш ортчытэ вылэм. Со кенешез тодыса полиция отысь крестьянъёсты улляз, Раппопортэз арестовать карыса Малмыж тюрьмае келязы.

## Ӝутскон
Раппопортэз пытсамзэс тодыса, 5-тӥ (18-тӥ) сентябре Выль Мултанэ пумтэм-йылтэм калык люкаськиз. Люкаськем калык Раппопортэз лэзьыны куриз. Исправник Панаев калыкез буйгатыны медэ вал но, ӧз пӧрмыты. Крестьянъёс, запасной солдатъёс пумен ӟырдаса Раппопорт понна кесяськизы. Исправник полициеныз соку правленилэн коркаяз вал. Педлось лекомем калык Раппопортэз лэзьымтэзэс тодыса, кужмысь правление пырыны ӧдъязы. Кинке «Долой полицию» шуиз но вань калык бугырскиз. Кин бодыен, кин тӥрен правление вылэ мынэ. Начальникъёс правлениысь укноосытӥ тэтчазы. Пегӟисьёсты кутылыса кылзэс юаса жугылӥзы.

## Бугыръяськон бере
Туж сылало усиз Выль Мултан калыклы дышетӥсьёслы эрике поттэмзы. 8-тӥ (21-тӥ) сентябре Выль Мултанэ 30 мурт конной полиция вуиз. Кӧня гинэ куанер удмуртъёсты курадӟытӥзы соос. Кинэ бычкизы, кинэ тышказы, кинэ виылӥзы. Дышетӥсьёсты тюрьмае пытсаллязы. Удмуртъёс коркасьтызы ке потаны ӧз ни дӥсьтылэ. Ар ортчыса суд вал: 4 муртлы 10 ар каторга сётӥзы. Троссэ ссылкае келязы.

## Литература
* 1906-тӥ арын Выль-Мултан удмуртъёслэн бугыръяськемзы // Азьлань : газет. — 1925. — 22-тӥ декабрь (№ 67). — Б. 1.
* *Садаков М. А.* Нырысетӥ ӟуч революция вакытэ Удмуртиысь ужаса улӥсьёслэн революционной движенизы (1905-1907 аръёс). — Ижкар : Удмуртская правда, 1955. — Б. 35—36.
* *Баженов, Шанько, Корепанов* 1906 арын Выль Мултанын крестьянъёслэн бугыръяськемзы // 1905 арын революци дыръя удмурт обласьысь ужасьёслэн но кресьянъёслэн ужамзы. — Ижкар : Удкнига, 1925. — Б. 65—69.
15 южтолэзь

## Праздникъёс
*  — Калгись лымы через нуэ. (Лымыен эмъяськон).

## Луэм учыръёс
* 1730 — императрица Анна Иоанновна Вылӥ лушкем кенешез быдтӥз.
* 1800 — Петербургын Михайловской замокез ӝутон йылпумъямын.
* 1812 — ӟучъёс Калифорниын инъязы нырысетӥ улон интызэс — Ӟуч Шурез.
* 1820 — Мэн луиз США-лэн 23-тӥ штатсы.
* 1867 — австри-венгер огкыл гожтэмын Австрия империез Австро-Венгрия кузо кунлы пӧрмытон сярысь.
* 1917 — Россилэн берпум императорез Николай II престоллэсь куштӥськиз.
* 1923 — Ижысь Ф. А. Пушина нимо медициная колледж кылдытэмын.
* 1927 — Днепрогэсэз лэсьтон ӧдъямын.
* 1938 — Сауд Аравиын нырысь нефть шараямын.
* 1939 — Чехословакия вермахтэн кужмысь басьтэмын.
* 1941 — республикаысь гожъясьчиослэн нырысетӥ конференцизы Ижкарын ортчиз.
* 1956 — Бродвейын нырысьсэ пуктэмын «My Fair Lady» мюзикл.
* 1978 — Удмуртилэн шоркараз усьтӥськиз Республиканской офтальмологической клинической эмъюрт.
* 1984 — Рыбинск кар нимамын *Андропов*.
* 1993 — Удмуртиысь ужбергатӥсьёслэн союззылэн Пичи Пурга ёросысь люкетэз зарегистрировать каремын.
* 2011 — Башар Асад режимлы пумит Деръаын туж бадӟымесь бугыръяськемъёс кутскизы.

## Вордскизы
* 1894 — Вильмош Аба-Новак, венгер суредась.
* 1930 — Жорес Алфёров, физик, Россиысь Кун думалэн депутатэз, Нобель премилэн лауреатэз (2000).
* 1937 — Валентин Распутин, ӟуч писатель.
* 1950 — Евгений Хелимский, ӟуч кылчи.
* 1958 — Владислав Флярковский, телеведущий.
* 1959 — Ренни Харлин, финн но американ кинорежиссёр, продюсер.
* 1969 — Тимо Котипелто, финн рок крезьгурчи, вокалист.

## Кулӥзы
* 44 а. э. азьвыл — Гай Юлий Цезарь, Вашкала Римысь кун ужчи, полководец но писатель.
* 1926 — Дмитрий Фурманов, ӟуч совето писатель, революционер.
* 1938
** Николай Бухарин, совето партийной ужась.
** Алексей Рыков, совето партийной ужась.
* 1962 — Артур Холли Комптон, Америкаысь физик, Нобель премилэн физикая лауреатэз (1927).
* 2016 — Владимир Юрин, совето футболист, Ижысь «Газовик-Газпром» футбол клублэн валтӥсь тренерез.

## Валэктонъёс
16 южтолэзь

## Праздникъёс

## Луэм учыръёс
* 1565 — филиппинъёс но испанъёс вынъяськизы сандуго нерге дыръя.
* 1831 — «Notre-Dame de Paris» роман поттэмын.
* 1915 — Петроградысь полиция «Бродячая собака» кафеез ворсаз.
* 1917 — Михаил Александрович, Николай II-лэн выныз, Учредительной собраниез ӧтчан дырозь престол басьтонлэсь куштӥськиз.
* 1924 — Италия киултӥз Фиуме эрико карез.
* 1926 — Роберт Годдард кизер эстӥськонэн нырысетӥ ракетаез азинлыко эскериз.
* 1936 — Горькийысь автомобиль поттон заводын «М-1» маркаен легковой автомобиль лэсьтон кутскемын.
* 1940 — Камбарка ёросысь «Камская новь» газетлэн нырысетӥ номерез потэмын.
* 1962
** Никита Хрущёв ялӥз, СССР-лэн межконтинентальной баллистической ракетаез вань шуыса.
** Ижын телепередачаосты нырысетӥ трансляция.
* 1968 — американ солдатъёс Лымшор Вьетнамысь Сонгми гуртын трос улӥсьёссэ виизы.
* 1995 — Америкаысь Миссисипи штатын алэмын рабство.
* 1998 — кылдытэмын «Удмуртгеолцентр», Удмурт Республикаысь геологияя кун центр.
* 2014 — ӟуч войскоосын киултэм Крымын мукож статус сярысь законтэм референдум ортчиз.

## Вордскизы
* 1787 — Георг Ом, немец физик.
* 1859 — Александр Попов, ӟуч физик но электротехник, радио кылдытӥсьёс пӧлысь одӥгез.
* 1884 — Александр Беляев, ӟуч совето писатель-фантаст.
* 1911 — Йозеф Менгеле, Освенцим концлагерьлэн нацизмо эмчиез.
* 1927 — Владимир Комаров, совето космонавт, Совето Союзлэн кык пол Героез.
* 1936 — Евгений Пластов, Сарапулысь радиозаводлэн конструкторско-технологической ёзэтэзлэн валтӥсь инженерез.
* 1941 — Бернардо Бертолуччи, Италиысь кинорежиссёр, драматург но кылбурчи.
* 1967 — Богдан Титомир, Россиысь эстрадалэн кырӟасез, эктӥсь, диджей, телеведущий.

## Кулӥзы
* 37 — Тиберий Клавдий Нерон, римской император (14—37).
* 1804 — Хенрик Габриель Портан, финн историк, филолог, югдытӥсь.
* 1919 — Яков Свердлов, совето революционер но кун ужась.
* 1923 — Александр Лодыгин, ӟуч электротехник, лампочка кылдытӥсь.
* 2014 — Александр Починок, Россиысь экономист, кун ужась.
19 южтолэзь

## Праздникъёс

## Луэм учыръёс
* 1279 — Инӟы шур дурын монголъёс ожмаськыса Сун кунэз куашкатӥзы.
* 1514 — Тристан да Кунья вайиз римской папалы португал корольлэсь индийской слонзэ кузьым карыса.
* 1697 — Пётр I-лэн Шунды пуксён пал Европае Быдӟым посольствоез кутскемын.
* 1859 — Парижын Шарль Гунолэн «Фауст» операезлэн премьераез ортчиз.
* 1898 — Александр III императорлэн Ӟуч музеез нырысь пырась-потасьёсты кутӥз.
* 1932 — Глаз карын I-тӥ падӟалэн синтэмъёслы школаез усьтэмын.
* 1954 — выльвыл муосты уже кутыны мылкыдась нырысь 350 комсомолецэз Удмуртиысь туж шулдыр келян.
* 1958 — Страсбургын Европарламентлэн нырысетӥ заседаниез усьтӥське.
* 1964 — Бадӟым Сен-Бернар альпийской перевал улын тоннель ужаны ӧдъяз.
* 1966 — Ижкарын «Прикампромпроект» институт кылдытэмын.
* 1992 — Сьӧлта ёросысь кун ваньбурен кивалтонъя комитет кылдытэмын.
* 1999 — Владикавказысь базарын пуштон, 53 адями быриз.
* 2004 — Александр Волков кыктэтсэ пыриз Удмуртилэн президентаз.
* 2008 — МГУ-ын Россиысь тужгес но кужмоез компьютер ужатэмын.
* 2011 — НАТО кунъёслэн Ливие интервенцизы кутскиз.
* 2016 — Ростов-на-Донуысь аэропортын FZ-981 рейс катастрофаен йылпумъяськиз.

## Вордскизы
* 1813 — Давид Ливингстон, Африкаез англи эскерылӥсь.
* 1900 — Фредерик Жолио-Кюри, Франциысь физик, Нобель премилэн химияя лауреатэз (Ирен Кюри кузпалэныз ӵош), тупаса улон понна нюръяськись.
* 1913 — Александр Покрышкин, совето лётчик-ас, Совето Союзлэн нырысетӥ куинь полъем Героез.
* 1919 — Василий Смирнов, удмурт писатель но журналист.
* 1935 — Гравий Буденков, Удмуртиысь тодосчи, техника наукаосъя доктор.
* 1949 — Валерий Леонтьев, эстрадалэн кырӟасез, Россиысь калык артист.
* 1950 — Надежда Бабкина, Россиысь калык артист, «Русская песня» ансамблен кивалтӥсь.
* 1955 — Брюс Уиллис, Америкаысь киноактёр.
* 1956 — Егор Гайдар, политик но экономист, Россиысь премьер-министр (1991—1992).
* 1958 — Людмила Орлова, Удмуртиысь суредась.
* 1987 — Дмитрий Малышко, Россиысь биатлонист, олимпи чемпион.

## Кулӥзы
* 1884 — Элиас Лённрот, финн фольклорист, «Калевала» эпосэз поттӥсь.
* 1916 — Василий Суриков, тодмо ӟуч художник.
* 1950 — Эдгар Берроуз, Америкаысь писатель, Тарзан сярысь романъёслэн авторзы.
* 1962 — Василий Сталин, авиацилэн генерал-лейтенантэз, И. В. Сталинлэн пиез.
* 1987 — Луи де Бройль, Франциысь физик, Нобель премилэн лауреатэз (1929).
* 2008 — Артур Кларк, Англиысь писатель-фантаст, тодосчи, футуролог но изобретатель.
* 2011 — Виктор Илюхин, Россиысь политик, Кун думалэн депутатэз.
20 южтолэзь

## Праздникъёс
* Франкофонилэн калыккуспо нуналыз
* Шудбурлэн калыккуспо нуналыз
* Астрологилэн калыккуспо нуналыз
*  — Сьӧлыкез куштон. Обыда кошке.

## Луэм учыръёс
* 1792 — Франциысь йӧскалык ӧтчам гильотинаез уже кутылыны умоен лыдъяз.
* 1815 — Наполеон Бонапарт Эльба шормуӵе пытсан бераз Париже берытскиз.
* 1833 — «Евгений Онегин» роман нырысьсэ быдэсак поттэмын.
* 1852 — «Uncle Tom's Cabin» роман потӥз.
* 1854 — США-ын республиканской партия кылдытэмын.
* 1916 — Annalen der Physik журналэ Альберт Эйнштейнлэн статьяез вуиз относительностьлэн огъя теориезлэн описаниеныз.
* 1919 — Мускоын шоретӥ Совето власть но Пичи Башкирилэн правительствоез куспын Советской Автономной Башкирия сярысь огкыл гожтэмын.
* 1938 — кылдытэмын «Сортсемовощ», Удмурт республикаысь бакча емышъёслэсь но картофкалэсь кидыссэс поттонъя, дасянъя но келянъя огазеяськон.
* 1948 — ЦК КПСС Югославиен кивалтӥсьёсты тэргаз марксизмо линилэсь палэнскеменызы сэрен.
* 1956 — Тунислэн Франция бордысь независимостез сярысь ялон.
* 1991 — Пичи Пургаысь централизованной библиотечной система кылдытэмын.
* 1993 — Удмурт Республикаысь еврей культурая мер кылдытэмын.
* 1995 — Токио метроын зарин уже кутыса газ атака.
* 2003 — Ирак ожлэн кутсконэз.

## Вордскизы
* 43 а. э. азьвыл — Публий Овидий Назон, Вашкала Римысь кылбурчи.
* 1632 — Иван Мазепа, Украинаысь гетман (1687—1708).
* 1905 — Вера Панова, ӟуч совето гожъясьчи.
* 1918 — Василий Петровский, Удмуртиысь филолог, Быдӟым Атыкай оже пыриськись.
* 1935
** Анатолий Корепанов, удмурт тодосчи, гурт возёс наукаосъя доктор.
** Александр Бурганов, СССР-ысь но Россиысь скульптор, Удмуртиысь калык художник, СССР-лэн кун премиезлэн лауреатэз.
* 1943 — Владимир Владыкин, удмурт этнограф но гожъясьчи.
* 1948 — Тахир Даутов, Удмуртиысь инженер-механик, «Ижнефтемаш» заводлэн директорез (1992—2008).
* 1957 — Анатолий Романов, удмурт врач-травматолог, медицина наукаосъя кандидат.
* 1962 — Юрий Лобанов (Кучыран Юри), тодмо удмурт суредась, Удмуртилэсь куншетсэ но кунпуссэ кылдытӥсь.
* 1968 — Екатерина Стриженова, Россиысь актриса но телеведущая.
* 1976 — Честер Беннингтон, Америкаысь рок крезьгурчи, «Linkin Park» группаысь кырӟась.
* 1984 — Фернандо Торрес, Испаниысь футболэн шудӥсь, Европаысь но дуннеысь чемпион.

## Кулӥзы
* 1894 — Лайош Кошут, революционер, Венгер революция дыръя Венгрилэн премьер-министрез но правитель-президентэз.
* 1898 — Иван Шишкин, тодмо ӟуч художник-пейзажист, суредась, гравер-аквафортист, академик.
* 1925 — Джордж Керзон, Англиысь публицист но кун ужась.
* 1929 — Фердинанд Фош, Франциысь маршал (1918), Великобританиысь фельдмаршал (1919), Польшаысь маршал (1923), Француз академилэн ёзчиез (1918).
* 1990 — Лев Яшин, совето футбольной вратарь.
* 1997 — Андрей Бутолин, удмурт кылбурчи, драматург, журналист, литературатодосчи, критик, кун ужась, УАССР-ысь калыкез югдытонъя министр (1951—1956).

## Валэктонъёс
21 южтолэзь

## Праздникъёс
* Кылбуретлэн дунне нуналыз
* Нюлэсъёслэн калыккуспо нуналзы
* Расовой ултӥянэз быдтон понна нюръяськонлэн калыккуспо нуналыз
* Новруз
* Мунё театрлэн калыккуспо нуналыз
* Даун синдромен висись адямилэн калыккуспо нуналыз
*  — Колдэч коросэз (колодча бугроез) котыртоно.
*  — Тулыс кисьтон. Перепеч сиён. Урт бубыли потон.

## Луэм учыръёс
* 1804 — Франциын кутэмын Наполеонлэн кодексэз.
* 1871 — Германилэн нырысетӥ канцлераз Отто фон Бисмарк пуктэмын.
* 1885 — Владимир Александрович быдӟым князь агаезлы йӧспӧртэм акашка кукей лэзиз.
* 1917 — Россиын Романовъёслэн семьязы арестовать каремын.
* 1919 — ялэмын Венгер Совето Республика.
* 1937 — Совето Союзын учёной степеньёс (наукаосъя кандидат но доктор) но учёной нимъёс (ассистент, доцент, профессор) тупатэмын.
* 1963 — Сан-Франциско бухтаын пытсаськиз тюрьма Алькатрас.
* 1978 — Воткалан улӥсьёсты уже интыянъя но соослы ивортонъя кар бюро кылдытэмын.
* 1986 — Катя Лычёва совето школьницалэн США вылтӥ «тупаса улон миссиен» ветлонэз кутскиз.
* 1992 — Татарстанын ортчиз референдум, кудӥзлы йылпумъянъёсъя кык куиньмос палозь калык суверенной кунлы пӧрмем понна куара сётӥз.
* 1999 — 478 часъем путешествие бере Бертран Пикар но Брайан Джонс нырысьсэ историын воздушной шарен лобыса Музъем котыртӥ ортчизы.
* 2014 — Украина Европа союзэн ассоциациез сярысь огкыл гожтӥз.

## Вордскизы
* 1768 — Жан Батист Жозеф Фурье, Франциысь математик но физик.
* 1825 — Александр Можайский, ӟуч изобретатель.
* 1839 — Модест Мусоргский, ӟуч композитор.
* 1854 — Лео Таксиль, Франциысь журналист-атеист.
* 1883 — Владимир Антонов-Овсеенко, Россиысь революционер, совето кун но ожгар ужась.
* 1895 — Леонид Утёсов, кырӟась, актёр, оркестрен кивалтӥсь, СССР-лэн эстрада артистъёс пӧлысь нырысетӥ калык артистэз.
* 1920 — Георг Отс, эстон кырӟась но актёр («Мистер Икс»).
* 1946 — Тимоти Далтон, Англиысь киноактёр.
* 1950 — Сергей Лавров, Россиысь дипломат.
* 1958 — Гэри Олдмен, Англиысь киноактёр.
* 1980 — Роналдиньо, Бразилиысь футболэн шудӥсь.
* 1985 — Алексей Арзамазов, удмурт кылбурчи но тодосчи.
* 1994 — Shoner Paul (зэмос нимыз *Павел Александров*), тодмо удмурт кырӟась.

## Кулӥзы
* 1939 — Эвальд Аав, эстон композитор.
* 1940 — Поль Пасси, француз кылчи, фонетист.
* 1995 — Антон Ушаков, Удмуртиысь ожчи, Нырысетӥ чечен оже пыриськись.
* 1998 — Галина Уланова, совето прима-балерина.
* 2011 — Николай Андрианов, совето гимнаст, дуннеысь, Европаысь но СССР-ысь трос полъем чемпион.

## Валэктонъёс
22 южтолэзь

## Праздникъёс
* Ву ресурсъёслэн дунне нуналзы
* Таксистлэн калыккуспо нуналыз
* Балтий зарезьлэн калыккуспо нуналыз

## Луэм учыръёс
* 1634 — Рембрандт Саския ван Эйхленбурхен кышнояськиз.
* 1675 — Гринвичын Королевской обсерватория кылдытэмын.
* 1849 — Австри-итальян ож: маршал Радецкий пазьгиз сардиниосты Новара дорын.
* 1870 — I-тӥ Интернационаллэн ӟуч секциез кылдытэмын.
* 1882 — США-ысь конгресс полигиниез быдтӥз.
* 1894 — Стэнли кубок понна хоккеен нырысетӥ шудон.
* 1897 — Константин Станиславский но Владимир Немирович-Данченко Художественной театрез кылдытон сярысь тупатскизы.
* 1922 — Глаз карысь библиотекалы В. Г. Короленко ним сётэмын.
* 1935 — Персия Иран шуыса официально нимаськыны кутскиз.
* 1943 — фашистъёс белорус гуртэз Хатынез быдтӥзы.
* 1945 — Каирын Араб кунъёслэн лигазы кылдытэмын. Со Лигае нырысь-валысь пыризы Египет, Сирия, Ливан, Ирак, Трансиордания, Сауд Аравия но Йемен.
* 1995 — Валерий Поляков Музъем вылэ бертӥз, космосын рекордной 438 нунал улыса.

## Вордскизы
* 1394 — Мухаммед ибн Шахрух Улугбек, Мавераннахрысь султан, узбек астроном но математик.
* 1915 — Георгий Жжёнов, театрлэн но кинолэн актёрзы, СССР-ысь калык артист.
* 1937 — Маргарита Колесникова, Удмуртиысь врач-педиатр, Ижысь медициная кун академилэн профессорез.
* 1946 — Владимир Орехов, Ижысь юрист, генерал-майор, Федерал вытъёсъя службалэн Удмурт Республикаысь управлениеныз кивалтӥсь (1997—2007).
* 1948
** Эндрю Ллойд-Уэббер, Англиысь композитор.
** Людмила Михайлова, удмурт тодосчи, социологи наукаосъя доктор, академик.
* 1949 — Фанни Ардан, Франциысь киноактриса.
* 1950 — Горан Брегович, Югославиысь крезьгурчи но композитор.
* 1958 — Валерий Сюткин, «Браво» группаысь кырӟась.
* 1961 — Александр Цекало, Россиысь крезьгурчи, актёр, телеведущий, продюсер.
* 1963 — Олег Кузнецов, СССР-ысь но Украинаысь футболэн шудӥсь, футбольной тренер.
* 1982 — Микко Вирта, финн гитараен шудӥсь, PMMP группае пыриськись.

## Кулӥзы
* 1687 — Жан-Батист Люлли, Франциысь композитор, скрипкаен шудӥсь но дирижёр.
* 1832 — Иоганн Гёте, немец тодосчи но гожъясьчи.
* 1906 — Мартин Веге́лиус, финн композитор, дирижёр, дышетӥсь.
* 1959 — Ольга Книппер-Чехова, актриса, А. П. Чеховлэн кузпалыз.
* 2004 — Шейх Ахмед Ясин, «ХАМАС» движенилэн лулпушлыко азьветлӥсез.
* 2010 — Валентина Толкунова, СССР-ысь но Россиысь кырӟась, РСФСР-ысь калык артист.
* 2015 — Аркадий Арканов, СССР-ысь но Россиысь гожъясьчи-сатирик, драматург, сценарист.
18 южтолэзь

## Праздникъёс

## Луэм учыръёс
* 1241 — монголъёс ӧвӧлмытӥзы Краков.
* 1314 — тамплиеръёслэн орденысьтызы берпум быдӟым магистр казнезлэсь азьло Капетингъёс вылэ юриськиз 13-тӥ выжыозь.
* 1522 — Хуан Себастьян Элькано Индийской океанын Амстердам шормуӵез усьтӥз.
* 1868 — Д. И. Менделеев возьматӥз ужъя эшъёслы ас периодической таблицазэ.
* 1871 — Париж коммуна кылдытон сярысь прокламация поттэмын.
* 1915 — Великобританиен Франциен соглаш луизы Россилы Константинополь карез сётыны.
* 1921 — Балтийской флотлэн морякъёсызлэн Кронштадт ӝутсконзы зӥбемын.
* 1922 — Махатма Ганди англи колониальной властьёсын 6 арлы пытсэтэ пуктэмын.
* 1924 — СССР но Швеция вискын дипломатической кусыпъёс тупатэмын.
* 1926 — кылдытэмын Быдэс Удмуртиысь революци гожъясьчиослэн ассоциацизы (ВУАРП), Удмуртиысь гожъясьчиослэн нырысетӥ мерлыко огазеяськонзы.
* 1939 — Мюнхенысь огкыл луэмен Венгрия лымшор Словакиез но Закарпатской Украинаез киултӥз.
* 1965 — космонавт Алексей Леонов нырысьсэ историын усьтэм инсьӧры потӥз.
* 1990 — Бостонын Изабелла Гарднерлэн музеез таламын.
* 2014 — Россия Украиналэсь Крымзэ киултӥз.

## Вордскизы
* 1844 — Николай Андреевич Римский-Корсаков, ӟуч композитор.
* 1858 — Рудольф Дизель, Германиысь инженер но изобретатель.
* 1869 — Невилл Чемберлен, Великобританиысь премьер-министр.
* 1877 — Эдгар Кейси, Америкаысь азьпаласьсэ пыр адӟись но эмчи.
* 1903 — Василий Парин, физиология но медицина удысъёсысь совето тодосчи, академик.
* 1904 — Григорий Медведев, удмурт совето гожъяськись.
* 1908 — Яков Джугашвили, И. В. Сталинлэн пиез.
* 1949 — Борис Грачевский, СССР-ысь но Россиысь кинорежиссёр но сценарист, «Ералаш» нылпи киножурналэн кивалтӥсь.
* 1959 — Люк Бессон, Франциысь кинорежиссёр, сценарист но продюсер.
* 1968 — Михаил Делягин, Россиысь политолог, публицист.
* 1972 — Станислав Кучер, Россиысь журналист, публицист, политик, кинорежиссёр-документалист.
* 1980 — Алексей Ягудин, ӟуч фигурист, дуннеысь но Европаысь чемпион.
* 1982 — Ольга но Татьяна Арнтгольц, Россиысь актрисаос.

## Кулӥзы
* 1584 — Иван Грозной, ӟуч эксэй.
* 1935 — Михаил Ильин, удмурт кылбурчи, берыктӥсь, этнограф, дышетӥсь но шаерчи.
* 1980 — Эрих Фромм, философ, социолог, психолог, данлы гуманист.
* 1986 — Василий Перевощиков, удмурт совето актёр но режиссёр.
24 южтолэзь

## Праздникъёс
* Кӧсвисёнлы пумит нюръяськонлэн дунне нуналыз

## Луэм учыръёс
* 1084 — герман король Генрих IV Римез киултӥз.
* 1603 — Шотландиысь король Яков Англилэн но Ирландилэн трон вылазы пуксиз, куинь кунъёслэсь коронаоссэс огазеяса.
* 1794 — Тадеуш Костюшко ӧтиз полякъёсты ӟуч но немец оккупантъёслы пумит султыны.
* 1882 — Германиысь эмчи Роберт Кох кӧсвисёнэз кутскытӥсез шараян сярысь ялӥз.
* 1898 — вузамын нырысетӥ американ автомобиль.
* 1933 — Гитлер ялӥз Германиез Куинетӥ рейх.
* 1953 — «Агровод» лэсьтӥськон фирма кылдытэмын Удмуртиын.
* 1955 — США-ын нырысетӥ зарезь нефть поттон вышка пуктэмын.
* 1960 — Можгаысь мясокомбинат усьтэмын.
* 1973 — Pink Floyd группалэн концептуальной альбомез *[[The Dark Side of the Moon]]* вузаськыны кутскиз.
* 1976 — Нӧд ож: лушкамын Аргентиналэн президентэз Исабель Перон.
* 1999 — НАТО Югославиез бомбардировать карыны ӧдъяз.
* 1999 — Монблан тоннельын тылпу 39 адямиослэсь улонъёссэс быдтӥз.
* 2005 — «тюльпан революция» киргиз президентэз Аскар Акаевез сэрпалтӥз.

## Вордскизы
* 1782 — Орест Кипренский, ӟуч живописец но график.
* 1874 — Гарри Гудини, Америкаысь иллюзионист.
* 1906 — Клавдия Шульженко, совето кырӟась, театрлэн но кинолэн актрисазы, СССР-ысь калык артист.
* 1930 — Стив Маккуин, Америкаысь киноактёр.
* 1933 — Эрик Васс, Венгриысь но Австралиысь кылчи.
* 1946 — Нина Абрамова, Удмуртиысь эмчи, хирург, медицина наукаосъя кандидат.
* 1947 — Маргарита Зимина, Удмуртиысь ӟуч кылбурчи.
* 1948 — Валентина Серебренникова (Петрова), удмурт кырӟась, Удмуртиысь калык артист.
* 1950 — Александр Буйнов, эстрадалэн кырӟасез, Россиысь калык артист.
* 1954
** Александр Абрамов, удмурт суредась, сценограф.
** Александр Серов, эстрадалэн кырӟасез, композитор, Россиысь калык артист.
* 1973 — Андрей Мерзликин, Россиысь актёр но кинорежиссёр.

## Кулӥзы
* 1603 — Елизавета I, Англилэн королеваез.
* 1801 — Павел I виемын, Россилэн императорез (1796 арысен).
* 1905 — Жюль Верн, Франциысь писатель-фантаст.
17 южтолэзь

## Праздникъёс

## Луэм учыръёс
* 45 ар до н. э. — Гай Юлий Цезарьлэн берпум вормонэз.
* 624 — мусульманъёс но курайшитъёс куспын нырысетӥ бадӟым ожмаськем.
* 1861 — ялэмын Итальян королевство.
* 1917 — Киевын Михаил Грушевский кивалтэм улсын Центральной рада кылдытэмын.
* 1922 — Михайловской но Тригорской ялэмын кун заповедник.
* 1945 — Рейн вамен Людендорф чугун сюрес выж куашкам.
* 1950 — США-ын 98-тӥ химической элементэз — калифорниез — усьтон сярысь ялэмын.
* 1952 — Глазысь дышетӥсьёсты дасянъя кун институт педагогикая институтлы пӧрмытэмын.
* 1958 — лэземын «Авангард-1» спутник, кудӥз али но Музъем котырын орбитаын вань.
* 1969 — Голда Меир луиз Израильысь премьер-министр.
* 1991 — Быдэс союзысь СССР утён сярысь референдум.
* 1998 — Удмуртиысь туристъёслэн но шаерчиослэн союззы кылдытэмын, 2003-тӥ арысен Удмуртиысь туристъёслэн союззы нимаське.
* 2011 — Ижкарын «Дружба» кинотеатрын «Узы-Боры» фильм нырысьсэ бадӟым экран вылын возьматэмын.

## Вордскизы
* 1856 — Михаил Врубель, ӟуч художник.
* 1904 — Аркаш Багай (зэмос нимыз *Аркадий Николаевич Клабуков*), удмурт проза гожъясь, кылбурчи, фольклор люкась.
* 1908 — Борис Полевой, совето писатель, «Юность» журналлэн валтӥсь редакторез (1967—1981).
* 1918 — Алексей Луговой, Удмуртиысь журналист, Быдӟым Атыкай оже пыриськись.
* 1932 — Олег Бакланов, совето политик, ГКЧП-лэн ёзчиез.
* 1938 — Рудольф Нуриев, балет артист.
* 1951 — Курт Рассел, Америкаысь актёр, продюсер но сценарист.
* 1957 — Дмитрий Астрахан, Россиысь режиссёр.
* 1959 — Зоя Суворова, удмурт дышетӥсь но кун ужась.
* 1961 — Елена Меркульева, Удмуртиысь библиотекарь но дышетӥсь.
* 1970 — Силард Тот, венгер кылчи.
* 1995 — Елизавета Арзамасова, Россиысь актриса.

## Кулӥзы
* 1680 — Франсуа де Ларошфуко, француз писатель-моралист, Франциысь герцог но пэр, Фрондае пыриськись.
* 1782 — Даниил Бернулли, Швейцариысь физик-универсал но математик.
* 1846 — Фридрих Бессель, немец математик но астроном.
* 1853 — Кристиан Доплер, Австриысь физик.
* 1921 — Николай Жуковский, ӟуч тодосчи.
* 1926 — Алексей Брусилов, ӟуч ожгар ужчи, генерал.
* 1937 — Джозеф Чемберлен, Великобританиысь политик но кун ужчи.
* 1956 — Ирен Жолио-Кюри, француз физик, Нобель премилэн химияя лауреатэз (1935).
23 южтолэзь

## Праздникъёс
* Дунне метеорологической нунал

## Луэм учыръёс
* 1324 — римской папа Иоанн XXII Людовик IV императорез черклэсь палэнтӥз.
* 1708 — Испан кылёс понна ож: Яков II-лэн преемникез Шотландилэн ярдураз потыны оскалтӥз.
* 1749 — Лондонысь публика выль сямен пуктэм «Мессия» ораториез шукрес кичабконъёсын пумитаз.
* 1782 — Франциын югыт дуннеез адӟиз эпистолярной роман «Les Liaisons dangereuses».
* 1900 — Артур Эванс Кноссын дворецэз гудон борды кутскиз.
* 1933 — рейхстаг сётӥз диктатор полномочиосыз Адольф Гитлерлы.
* 1956 — ялэмын нырысетӥ ислам республика — Пакистан.
* 1983 — США-лэн президентсы Рональд Рейган СОИ кылдытыны кичӧлтонэн потӥз.
* 1991 — Ижкарын Удмурт Республикаысь бигер мер центр кылдытэмын.
* 1993 — удмурт шоркарын нылпи эктонъёсъя «Розовый слон» театр кылдытэмын.
* 1995 — Воткалан егит композиторъёслэн «На родине Петра Ильича Чайковского» нимо межрегиональной вожвылъяськонзы нырысьсэ ортчытэмын.
* 2001 — «Мир» орбитальной станция выйтэмын Чус океанлэн лымшорпал люкетаз.

## Вордскизы
* 1749 — Пьер-Симон Лаплас, Франциысь астроном, математик.
* 1826 — Людвиг Минкус, Австриысь композитор, скрипкаен шудӥсь но дирижёр.
* 1900 — Эрих Фромм, немец-американ философ но психоаналитик.
* 1904 — Джоан Кроуфорд, Америкаысь киноактриса.
* 1912 — Вернер Фон Браун, Германиысь тодосчи, ракетостроенилэн инъясез.
* 1926 — Роберт Токмурзин, Удмуртиысь дышетӥсь, шаерчи но журналист.
* 1947 — Валерий Злобин, Удмуртиысь художник.
* 1965 — Валерий Сидоров, удмурт журналист но телеведущий.
* 1977 — Максим Маринин, Россиысь фигурист, дуннеысь кык пол чемпион, олимпи чемпион.

## Кулӥзы
* 1842 — Стендаль, Франциысь писатель.
* 1948 — Николай Бердяев, ӟуч философ.
* 1953 — Оскар Лутс, эстон писатель, драматург.
* 1961 — Валентин Бондаренко, совето лётчик-истребитель, СССР-ысь космонавтъёслэн нырысетӥ отрядзылэн ёзчиез.
* 2011 — Элизабет Тейлор, Англиысь но Америкаысь актриса.
* 2013 — Борис Березовский, Россиысь олигарх но политик.
Орейро, Наталия

**Наталия Орейро** () — кырӟась.

## Дискография
* Natalia Oreiro (1998)
* Tu veneno (2000) 
* Turmalina (2002) 
* Gilda, no me arrepiento de este amor (2015)
25 южтолэзь

## Праздникъёс
*  — Уробо тупатон.

## Луэм учыръёс
* 1305 — Падуяын Джоттоен чеберъям Скровеньи капелла вӧсямын.
* 1436 — папа Евгений IV Флоренциысь кафедральной соборез вӧсяз.
* 1557 — Новгородысь перемирие пум понӥз Иван Грозныйлэн шведъёсын нырысетӥ ожезлы.
* 1655 — Кристиан Гюйгенс Сатурнлэсь Титан спутниксэ шараяз.
* 1802 — Амьенысь мир Великобритания но наполеон Франция куспын.
* 1807 — нырысьсэ дуннеын чугун сюрес кузя калыкез нуон-ваён радъямын.
* 1821 — Герман митрополит Ипсилантилэн бугыръяськонэзлэн лаваронэзлы дуа вераз.
* 1918 — Минскын Белорус Калык Республикаез кылдытон сярысь ялэмын.
* 1961 — Ижысь вуоно урам вылысь лобӟем самолёт шедьтӥз берпум совето пуны-космонавтэз Кам сьӧрын.
* 2006 — Иж карын Звёздочка пунылы синпелет усьтэмын.
* 2010 — Татарстан Республикаысь президентлэн Рустам Миннихановлэн инаугурациез.

## Вордскизы
* 1479 — Василий III Иванович, Мускоысь князь.
* 1881 — Бела Барток, венгер композитор, пианиноен шудӥсь но музыковед-фольклорист.
* 1947 — сэр Элтон Джон (зэмос нимыз *Реджинальд Кеннет Дуайт*), Англиысь кырӟась но композитор.
* 1954 — Михаил Кургузкин, Удмуртиысь инкуазь узырлыкъёсъя но инкуазез утёнъя министр (2007—2014).
* 1956 — Ефим Шифрин, СССР-ысь но Россиысь актёр, юморист.
* 1965 — Сара Джессика Паркер, Америкаысь актриса, продюсер.
* 1974 — Ксения Раппопорт, Россиысь театрлэн но кинолэн актрисазы, Россиысь калык артист.
* 1976 — Владимир Кличко, Украинаысь боксёр, олимпи чемпион 1996 арын, дуннелэн профессионалъёс пӧлын чемпионэз WBO версияя.

## Кулӥзы
* 1857 — Уильям Колгейт, Америкаысь бизнесмен, Colgate компаниез кылдытӥсь.
* 2002 — Никвлад Самсонов (зэмос нимыз *Владимир Яковлевич Самсонов*), удмурт гожъяськись но журналист.

## Валэктонъёс
27 южтолэзь

## Праздникъёс
* Театрлэн дунне нуналыз
*  — Ӵӧжи сиён. /Кунян ваем скалэз мунчое пырыны дасям веникен сузяно./

## Луэм учыръёс
* 1111 — Владимир Мономах кивалтэм улсын огазеяськем ӟуч войско Сольница шур дурын половецъёсты кир-пазь кариз.
* 1513 — Понсе де Леон нимо-дано шормуӵез Биминиез утчалляны шонтӥз.
* 1528 — Аугсбургысь банкиръёс Вельзеръёс Карл V-лэсь Венесуэлаын кузёяськыны правозэ басьтӥзы.
* 1753 — Бенедикт XIV соглаш луиз «Сикстинской мадоннаез» Август III-лы вузаны.
* 1794 — США-ысь конгресс ожгар зарезь флотэз лэсьтыны пуктӥз.
* 1836 — Огайо штатын мормонъёслэн нырысетӥ черксы усьтэмын.
* 1854 — Великобритания но Франция Россилы ож ялӥзы.
* 1898 — Россия Китайлэсь Порт-Артурзэ но Даляньзэ 25 арлы арендае басьтӥз.
* 1918 — Молдав Демократи Республика Румыния королевствое пыриз.
* 1920 — Деникинлэн войскоосыз чигназы Крыме.
* 1929 — Свято-Михайловской собор Ижысь милициен ворсамын вал но опечатать каремын.
* 1964 — Аляскаысь музъем зуркан; 118 адями быриз.
* 1968 — Владимир улосын ортчиз авиакатастрофа, кудӥзлы луыса Юрий Гагарин быриз.
* 1975 — Трансаляска нефтепроводэз кыскан кутскемын.
* 1990 — Бейкер-стрит вылын Лондонын Шерлок Холмслы сӥзем музей усьтӥськиз.
* 1991 — Можгалан «Город» нимо газет зарегистрировать каремын.

## Вордскизы
* 1845 — Вильгельм Рёнтген, немец физик, Нобель премилэн нырысетӥ лауреатэз.
* 1871 — Генрих Манн, немец гожъяськись.
* 1881 — Аркадий Аверченко, ӟуч гожъяськись-сатирик.
* 1886 — Сергей Киров, совето кун ужась но политик.
* 1927 — Мстислав Ростропович, виолончелен шудӥсь, дирижёр, СССР-ысь калык артист, «Грэмми» премилэн лауреатэз.
* 1929 — Валерий Шутов, радиоинженер, Ижысь радиозаводэн кивалтӥсь (1978—1992).
* 1949 — Валентина Ившина, удмурт педагог, Удмуртиысь калыкез дышетонъя министрлэн воштӥсез 1989-тӥ арысен 1995-тӥ арозь.
* 1950 — Тони Бэнкс, Англиысь рок крезьгурчи.
* 1952 — Мария Шнайдер, Франциысь киноактриса.
* 1961 — Никита Джигурда, актёр, кырӟась.
* 1963 — Квентин Тарантино, Америкаысь актёр, режиссёр, сценарист но продюсер.
* 1968 — Алика Смехова, Россиысь актриса но кырӟась.
* 1970 — Мэрайя Кэри, Америкаысь поп- но ритм-энд-блюз-кырӟась, кырӟанъёслэн авторзы, актриса но продюсер.
* 1974 — Дмитрий Емец, ӟуч гожъяськись.
* 1987 — Полина Гагарина, Россиысь кырӟась, кырӟанъёслэн авторзы но композитор, актриса.

## Кулӥзы
* 1462 — Василий II, Мускоысь быдӟым князь (1425—1462).
* 1615 — Маргарита де Валуа (королева Марго), Францилэн королеваез.
* 1923 — Джеймс Дьюар, Шотландиысь физик но химик, термосэз кылдытӥсь.
* 1968 — Юрий Гагарин авиакатастрофаын быриз, планеталэн нырысетӥ космонавтэз.
* 2006 — Станислав Лем, Польшаысь гожъяськись-фантаст но философ.
* 2009 — Арнольд Мери, совето но эстон политик, кун ужчи.
* 2018 — Виктор Калашников, Удмуртиысь пыӵал лэсьтӥсь инженер, техника наукаосъя кандидат, М. Т. Калашниковлэн пиез.

## Валэктонъёс
29 южтолэзь

## Праздникъёс

## Луэм учыръёс
* 1410 — Гильом II сардин владениосты Арагонысь корольлы вузаз.
* 1638 — Делавэр шур дурын кылдытэмын Выль Швеция.
* 1807 — астроном Ольберс астероидъёс пӧлысь тужгес яркытсэ усьтӥз — Вестаез.
* 1848 — Ниагара вуусён йӧӟектэменыз 30 часлы дугдэм.
* 1864 — Великобритания Ионической шормуӵъёсты Грецилы сётыны соглаш луиз.
* 1871 — королева Виктория Лымшор Кенсингтонын Альберт-холлэз усьтӥз.
* 1886 — Иоганн Цукертортэз матчын вормыса, Вильгельм Стейниц дуннелэн шахматъя нырысетӥ официальной чемпионэзлы пӧрмиз.
* 1945 — Сарапулын Электрической сетьёсты но подстанциосты эксплуатировать каронъя управление кылдытэмын.
* 1954 — юнматэмын Удмурт Автономной Советской Социалистической Республикалэн кун флагез.
* 1974 — Шэньси улосысь крестьянъёс шараязы Цинь Шихуанди императорлэсь терракота армизэ.

## Вордскизы
* 1629 — Алексей Михайлович, ӟуч эксэй.
* 1899 — Лаврентий Берия, совето кун ужчи.
* 1917 — Андрей Ахмаметьев, Ижысь Быдӟым Атыкай оже пыриськись, Совето Союзлэн Героез.
* 1927 — Виталий Марков, кылчи, Удмурт кун университетлэн профессорез.
* 1936 — Станислав Говорухин, кинорежиссёр, актёр, сценарист, Россиысь калык артист.
* 1943 — Вангелис, Грециысь композитор но музыкант.
* 1957 — Кристофер Ламберт, Франциысь киноактёр.
* 1958 — Юрий Пуршев, Удмуртиысь кырӟась (бас-баритон).
* 1968 — Владимир Пресняков-пичиез, Россиысь поп кырӟась.

## Кулӥзы
* 1944 — Алексей Котельников, Удмуртиысь ожчи, Совето Союзлэн Героез.
* 2017 — Алексей Абрикосов, СССР-ысь, Россиысь но Америкаысь физик-теоретик, Нобель премилэн лауреатэз (2003).
Ижысь подшипниковой завод

**Ижысь подшипниковой завод (ИПЗ)** — Иж карысь подшипник поттонъя завод. Интыяськемын вал городлэн шораз, Удмурт урам, 304 адресъя. 1993-тӥ арын акционерной обществолы пӧрмытозь, со 13-тӥ номеро кун подшипниковой завод шуыса нимаське вал. 1995-тӥ арын татын 1500 пала адями ужаз, заводлэн площадез 22 сюрс м² вал.

Заводлэн проектэз 1957-тӥ арын куартолэзе юнматэмын. 1958-тӥ арын оштолэзе ни нырысетӥ подшипникъёс поттэмын. 1958—1965 аръёсын предприятиын лэсьтэм продукция Удмуртиысь но Предуральеысь машиностроительной заводъёсы кошкылӥз. ИЖ мотоциклъёслы 203-тӥ но 205-тӥ сериослэн подшипникъёссы поттӥсько вал, Ижысь механической заводлы — 306-тӥ серилэнъёсыз. Ижысь мотозаводэ подшипникъёслэсь 15 йӧссэс келяло вал, Воткаысь машиностроительной заводэ — 4 йӧссэс, Сарапулысь электрогенератор заводэ — 3 йӧссэс. 80-тӥ аръёслэн пумазы арлы быдэ завод 35 миллионлэсь трос подшипник лэсьтылӥз, потребительёслэн лыдзы укмыс сюозь йылӥз. Трос технологической процессъёсыз заводын станок-автоматъёс быдэстылӥзы. 1988—1990 аръёсын игольчатой подшипникъёсты поттон радъямын. 1996-тӥ арлэн кутсконаз предприятилэн продукциез кутӥськылӥз «Жигули», «Волга», «Москвич» автомобильёсын передачаослэн коробкаосазы, подшипник поттонлэн ог 60%-эз экспортэ потӥз. Валтӥсь продукция сяна завод озьы ик калыклы тросэн кулэ луись вузъёсты поттӥз.

## Кивалтӥсьёсыз
* М. Д. Русинов (1957—1960)
* А. А. Бычков (1960—1969)
* А. И. Комлев (1969—1981)
* Н. Е. Миронов (1981—1990, 1993—1995)
* Р. К. Галеев (1990—1993)
* В. В. Емельянов (1995-тӥ арысен).

## Заводэз быдтон
Предприятиез ӝог быдтонлы кутскон понэмын луиз 2003-тӥ арын гудырикошкон толэзе, куке заводлэн акциосызлэсь контрольной пакетсэс басьтӥз «Курскысь подшипниковой компания» ЗАО (АПЗ-20). Бӧрысь тодмо луиз: выль кузёослэн валтӥсь ужпумзы вал — конкурентэз быдтыны. Кӧня ке нуналскын заводлэн уникальной оборудованиез витёнтэм шорысь Курске нуэмын вал. Ижысь предприятие юри пӧрмытэмын банкротлы но собере быдтэмын. Али азьвылыз заводлэн юртъёсаз офисъёс, вузкаронниос но супермаркетъёс интыясько.

## Ссылкаос
* Заводлэн сайтэз 
* Ижысь подшипник поттон завод сярысь